cyanic-selkie/wikianc huggingface dataset:
Teluk Kumbar
Teluk Kumbar merupakan sebuah teluk kecil yang terletak berhampiran dengan Balik Pulau, Pulau Pinang, Malaysia. Pantainya mengadap ke Selat Melaka / Lautan Hindi. Ia merupakan sebuah daerah dengan keluasan kira-kira 20 kilometer persegi meliputi beberapa buah kampung iaitu Kampung Sungai Batu, Kampung Tengah, Kampung Nelayan, Kampung Masjid, Kampung Matahari Naik, Kampung Matahari Jatuh (Jalan Sepakat), Kampung Sulup, Pasir Belanda dan Gertak Sanggul.
Teluk Kumbar juga kaya dengan makanan laut di situ dan makanannya adalah mahal seperti di Tanjung Tokong.
Sejarah
Teluk Kumbar dikatakan dibuka oleh orang-orang yang berasal dari Acheh, Sumatera. Mereka terdiri dari golongan pelaut sama ada nelayan atau pelaut (dilabelkan sebagai bajak atau lanun oleh penjajah Barat yang pernah hadir di lautan sebelah sini). Ia dibuka lebih awal dari tahun 1880an.
Geografi
Teluk Kumbar mendapat nama daripada rimbunan pokok kumbar, sejenis palma yang mempunyai pelepah yang berduri tajam dan buahnya juga mempunyai bilah-bilah nipis duri tajam yang rapuh pada kulit ( sebagaimana buah salak). Buahnya berwarna kemerahan ketika masak dan masam rasanya. Rimbunan pokok ini mengisi ruang tanah di bahagian tengah dan bukit yang memerlukan ketabahan yang tinggi untuk menerokanya.
Teluk Kumbar terdiri dari sebuah telukan laut yang menganjur dari Sungai Batu ke Kampung Nelayan, kira-kira 3 kilometer panjangnya. Terdapat beberapa telukan kecil yang lain di Pasir Belanda dan Gertak Sanggul yang secara keseluruhannya menjadikan garis pantai nya sepanjang lebih 10 kilometer.
Sosial dan penduduk
Pentadbiran Teluk Kumbar diuruskan oleh seorang Penghulu, yang dilantik oleh kerajaan tempatan. Beliau bertanggungjawab untuk menguruskan semua perkara yang berkaitan.
Pengurusan masjid pula diuruskan oleh seorang yang berjawatan Pengerusi Qaryah. Beliau menguruskan sebuah masjid dan beberapa buah surau yang terdapat di seluruh kawasan Teluk Kumbar.
Teluk Kumbar mempunyai penduduk seramai 7000 orang. Kebanyakkannya terdiri daripada orang Melayu dan Cina dan sedikit orang India.
Pembangunan
Pekan Teluk Kumbar dibuka pada awal 1880an terletak di persimpangan jalan Teluk Kumbar / Gertak Sanggul. Kebanyakan bangunan asalnya masih kelihatan sama sehingga kini. Sekolah Kebangsaan Teluk Kumbar merupakan bangunan institusi yang tertua, dibuka pada tahun 1880. Terdapat beberapa buah lagi bangunan seperti Balai Polis Teluk Kumbar, Pasar Lama dan Masjid yang menjadi penanda usia pekan kecil ini dalam garis masa kewujudannya.
Pembinaan Bandar Baru PERDA telah mengubah lanskap pekan ini. Bandar ini yang dibina pada akhir 1990an, menambahkan koleksi bangunan kediaman dan industri kecil di sini. Ia juga terut menambahkan jumlah penduduk. Selain itu, pemaju-pemaju perumahan juga turut mengambil peluang untuk mengisi ruang di lot-lot tanah yang dijual oleh orang-orang Melayu khususnya dengan rumah-rumah mewah bertingkat yang dijual semula dengan harga berlipat ganda.
Penduduk di sini bakal menikmati kemudahan sembahyang di masjid baru yang sedang dalam pembinaan bagi menggantikan masjid lama. Pembinaannya yang tertangguh sejak beberapa tahun telah dimulakan pada tahun 2012 dan dirasmikan majlis pecah tanah oleh YAB Tan Sri Muhiyuddin bin Yassin, Timbalan Perdana Menteri.
Agama
Tarikan pelancong
Hasilan laut dan Mee udang merupakan produk popular di Teluk Kumbar. Dengan diiringi 5 ekor udang putih bersaiz sederhana atau besar, semangkuk mee kuah boleh dinikmati untuk merasai kemanisan udang laut dan kelazatan resipi mee kuah masakan Teluk Kumbar.
Kesan sejarah yang terdapat di sekitar kawasan ini turut menarik untuk dilawati. Masih dalam keadaan asal, beberapa buah kubu perang British peninggalan PD2 masih boleh dilihat, sebuah di Kampung Nelayan, berhampiran kuala sungai dan sebuah lagi di hadapan SK Teluk Kumbar. Rangka kapal perang British masih boleh dilihat, ia tersadai di Tukun Ramai, daratan paling selatan di sebelah Barat Daya, di Gertak Sanggul.
Tempat rekreasi yang menarik juga terdapat di kawasan ini. Untuk para pemancing, kawasan-kawasan taraf sederhana untuk memancing siakap, kerapu, semilang, gelama dan sebagainya sedia menanti anda untuk melayan hobi masing-masing. Pilihlah port-port yang sesuai di garis pantai sepanjang 10 kilometer, anda mungkin pulang dengan hasil lumayan dengan bermodalkan cacing laut dan anak ikan ataupun mungkin pulang dengan tangan kosong sekiranya terkena port yang telah dipasang dengan pukat mati ( pukat ketam ) atau dituba oleh orang-orang yang tidak bertanggungjawab.
Bagi yang gemar beriadah, jalan raya yang menghubungkan Pekan dengan Gertak Sanggul adalah tempat berjogging dan berbasikal yang sesuai. Jalannya teduh dan kurang trafik terutamanya pada hujung minggu membolehkan anda mengeluarkan peluh tanpa risau diterjah oleh pemandu-pemandu yang tidak berhemah.Bagi yang suka berenang, Pantai Tanjung Asam merupakan tempat yang sesuai. Lautnya tidak begitu dalam, kurang berombak dan agak bersih ketika air pasang. Perenang perlu berhati-hati dengan kemunculan obor-obor. Alat-alat rekreasi laut juga disediakan dengan sewa berpatutan oleh beberapa orang operator di situ. Penginapan di chalet juga terdapat di situ. Laksa Pak Bai adalah antara makanan popular yang dijual di Tanjung Asam pada hari Ahad dengan harga yang berpatutan di samping terdapat beberapa penjual lain yang menyediakan juadah masing-masing untuk dinikmati oleh pengunjung pada harga yang mampu.
Saint-Beauzély
Saint-Beauzély ialah komun di jabatan di Aveyron selatan Perancis.
Rozaimi Abdul Rahman
Rozaimi Abdul Rahman (Lahir pada 06 Oktober 1992 di Bongawan, Sabah, Malaysia), ialah seorang pemain bola sepak professional Malaysia yang bermain untuk Perak FA di dalam Liga Super Malaysia sebagai Pemain tengah.
Kelab
Rozaimi, bersama-sama dengan skuad Piala Presiden Sabah, juga skuad Sabah B-23, juga bermain di dalam kejohanan Sukan Sukma 2012 di Pahang, yang mana beliau dan pasukan berjaya mencapai pingat emas apabila mereka menewaskan Perak 3-0 pada perlawanan akir selepas tambahan masa. Rozaimi sendiri telah menjaringkan gol pada perlawanan akhir, dan juga membantu mencipa 2 gol lagi.
Beliau juga bersetuju untuk menyertai Selangor FA bagi pinjaman 3 bulan bagi kempen Piala Malaysia 2012 pada bulan Ogos 2012, kerana pada masa itu Sabah gagal melayakkan diri ke kejohanan itu. Pada 4 September 2012, beliau telah menjaringkan gol [ertamanya bagi Selangor menentang Pahang.
Rozaimi telah menyertai Harimau Muda A bagi pinjaman untuk musim 2013.
Antarabangsa
Pada bulan Julai 2011, Rozaimi menerima panggilan pertama untuk mewakili negara dari Ong Kim Swee bagi perlawanan persahabatan menentng Chelsea. Beliau menerima panggilan keduanya bagi perlawanan kelayakan Olimpik menentang Syria. Beliau membuat penampilan sebagai pemain gantian. Pada 28 April 2012, beliau membuat penampilan sulung penuh untuk perlawanan antarabangsa dalam perlawanan persahabatan menentang Sri Lanka. Rozaimi telah dimasukkan ke dalam skuad untuk Kelayakan Piala Asia B-22 AFC 2013. Dia menjaringkan empat gol dalam kemenangan 7-0 ke atas Filipina pada 25 Jun. .Beliau juga menjaringkan dua gol menentang Taipei Cina. Pada 30 Jun merupakan perlawanan antara Malaysia dan Vietnam, yang menakjubkan dia menjadi seorang wira hatrick justeru menjadikan beliau bintang baru yang bersinar untuk Harimau Muda. Malaysia memenangi perlawanan itu dengan jaringan 3-0.
Anugerah
Kasut emas pesta bola Merdeka 2013-(3 gol)
Yasmin Ahmad
Yasmin Ahmad (7 Januari 1958 – 25 Julai 2009) merupakan seorang pengarah, penulis lakon layar dan kolumnis Malaysia. Beliau berkelulusan Ijazah Sarjana Muda Psikologi dari Universiti Newcastle, United Kingdom.
Yasmin memulakan kerjaya dalam pengiklanan di Ogilvy & Mather, kemudian sebagai pengarah kreatif di Leo Burnett Kuala Lumpur. Filem-filem dan iklan-iklan beliau banyak merangkul anugerah berprestij dari dalam mahupun luar negara. Iklan televisen dan filemnya terkenal di Malaysia kerana unsur lucu dan kasih sayang di antara budaya, terutama sekali iklannya bagi Petronas, syarikat minyak dan gas kebangsaan. Hasil kerjanya pernah memenangi anugerah dalam dan luar Malaysia.
Kehidupan awal
Yasmin dilahirkan di Kampung Bukit Treh di Muar, Johor pada 7 Januari 1958. Graduan seni ini berkecimpung dalam politik dan psikologi dari Newcastle University di England, beliau bekerja sebagai pegawai bank pelatih pada 1982 selama dua minggu kemudian bekerja di IBM sebagai wakil pemasaran sementara mempamerkan bakat sebagai penyanyi blues dan pemain piano pada waktu malam. Yasmin memulakan kerjayanya di dalam bidang pengiklanan sebagai penulis di Ogilvy & Mather dan pada 1993 beliau berpindah ke Leo Burnett sebagai pengarah kreatif bersama Ali Mohammed, akhirnya memegang jawatan pengarah kreatif eksekutif di cawangan Kuala Lumpur bagi firma tersebut.
Kerjaya
Filem pertamanya ialah Rabun pada 2003. Mukhsin memenangi filem cereka kanak-kanak antarabangsa terbaik dan sebutan khas di bawah anugerah juri kanak-kanak. Kebanyakan filem dan iklan komersialnya semuanya ditayangkan di beberapa festival filem antarabagsa di Berlin, San Francisco, Singapura dan Cannes Lions International Advertising Fesival. Filem-filem beliau juga muncul di retrospektif istimewa di Festival Filem Antarabagsa Tokyo ke-19 pada Oktober 2006. Retrospektif April 2007 bagi filem cereka beliau telah ditaja oleh Center for Southeast Asian Studies, Universiti Hawaii dan Akademi Kesenian Honolulu. Di Singapura, Yasmin amat terkenal dengan iklan komersial pro-kekeluargaan yang beliau buat untuk Kementerian Pembangunan Masyarakat, Belia dan Sukan Singapura. Yasmin telah dimasukkan ke dalam Dewan Iklan Malaysia oleh Persatuan Ejen Pengiklanan Bertauliah Malaysia pada November 2008. Yasmin sedang mengusahakan filem pertama beliau untuk difilemkan di Singapura bertajuk, "Go, Thaddeus!" apabila beliau meninggal dunia. Ini untuk menjadi sebuah filem inspirasi untuk 2010 Sukan Olimpik Remaja, berdasarkan buku itu, "Running With A Full Distance: Thaddeus Cheong" oleh Belinda Wee mengenai Atlet triatlon Negara berusia 17 tahun Singapura yang meninggal dunia selepas menamatkan ujian masa Sukan SEA 2007.
Kematian
Beliau kemudiannya dihantar ke Pusat Pakar Perubatan Damansara. Para doktor berjaya menstabilkan beliau sebelum membuat pembedahan kira-kira jam 6 petang untuk mengurangkan bengkak di otaknya. Yasmin mempunyai darah tinggi dan mungkin menjadi punca beliau mendapat serangan angin ahmar.
Setelah tidak sedarkan diri selepas menjalani pembedahan tersebut, Yasmin akhirnya kembali ke rahmatullah pada 25 Julai 2009, pada jam 11.25 malam.
Jenazah disembahyangkan di Masjid Abu Bakar As-Siddiq. Beliau selamat dikebumikan di Tanah Perkuburan Islam USJ 22, Subang Jaya pada 12.40 tengah hari keesokannya.
Kontroversi
Beliau yang satu ketika dilabel sebagai pencemar budaya seringkali dilanda kontroversi. Beliau sering dikritik di dalam negara kerana memaparkan adegan yang dikatakan menyimpang dari hadis dan budaya Islam di Malaysia, seperti mencukur kepala wanita, sedangkan perbuatan itu bagi wanita dilarang walaupun sebagai ibadah, seperti selesai mengerjakan haji.
Penghargaan khas
Astro memperkenalkan satu saluran istimewa yang di beri nama Yasmin Ahmad Dalam Kenangan melalui saluran 110 mulai 8 Ogos 2009 tepat 08:00 Malam dengan memaparkan hasil kerja allahyarhamah Yasmin Ahmad.
Kevin Bathman, rakyat Malaysia yang bermastautin di Australia ialah seorang pereka bentuk grafik yang pernah bertemu dengan allahyarhamah Yasmin untuk 10 minit pada 1997. Terkesan dengan pertemuan tersebut, beliau yang merupakan peminat hasil kerja Yasmin melancarkan pameran dua puluh poster "In Her Own Words: A Celebration of Humanity and Universal Love". Ia merupakan hasil karya Kevin sendiri, bersandarkan kata-kata bernilai Yasmin yang dipetik dari blog dan media lainnya. Bersempena dengan ulangtahun pertama pemergian Yasmin Ahmad, pameran tersebut dirancang bertempat di The Kuala Lumpur Performing Arts Centre (5-18 Julai), The Arts House, Singapura (27-31 Ogos) dan ACMI (Australian Centre for Moving Image), Melbourne (2-6 Oktober) pada 2010.
CausewayEXchange (CEX), program pertukaran seni antar-Asia juga telah bekerjasama rapat dengan kakak Yasmin Orked Ahmad pada pemasangan mereka yang lalu di Singapura. Pada tahun 2010 CEX mempamerkan Pameran Poster bertajuk "In Her Words" oleh Kevin Bathman serta penyaringan 120 minit untuk penyusunan semua iklan yang dihasilkan oleh Yasmin Ahmad. Ini diikuti oleh ceramah oleh Orked. Pada tahun 2012, CEX mempamerkan telemovie pertama Yasmin dan salah satu karya terdahulu beliau, Rabun. Sempena tayangan, CEX dan Orked Ahmad melancarkan buku berjudul "Yasmin, Bagaimana anda tahu?" Di Singapura. Kedua-dua tayangan filem dan buku-buku itu dijual dengan serta-merta.
Pada 7 Januari 2014, Google memberi penghormatan kepada Ahmad dengan menerbitkan sebuah Google Doodle yang memberi imejnya. Inilah kali pertama tokoh Malaysia dihormati pada enjin cariannya.
Pada bulan Oktober 2014, sebuah muzium peringatan, Yasmin di ruang Kong Heng, dibuka di Ipoh, Perak. Ia menampilkan fotografi, filemografi, dan ciptaan Yasmin yang dikhususkan oleh artis lain. Terdapat rancangan untuk membuat siri realiti berperantara untuk muzium, menggunakan mercu tanda bandar di mana Yasmin menembak filemnya.
Iklan
Iklan televisyen Petronas
Kieran Tierney
Kieran Tierney (lahir 5 Jun 1997) adalah seorang pemain bola sepak profesional Scotland  yang bermain sebagai  Pertahanan untuk kelab Liga Perdana Inggeris,  Arsenal dan  pasukan kebangsaan Scotland.
Tierney merupakan pemain dari akademi Celtic dan membuat debut pasukan pertamanya pada April 2015, dan debut antarabangsa penuhnya pada bulan Mac 2016. Dia menyertai Arsenal pada bulan Ogos 2019 dengan bayaran yang dilaporkan pada £ 25 juta, satu jumlah rekod untuk warga negara Scotland dan untuk pemain dari liga Scotland.
Kehidupan awal dan bola sepak remaja
Dilahirkan di Douglas di Isle of Man, Tierney berpindah ke Wishaw di Scotland berusia 10 bulan. Dia menyokong Celtic sebagai seorang kanak-kanak dan mendaftar untuk kelab itu ketika dia berusia 7 tahun. Dia mendapat pendidikan di Motherwell sekolah St Brendan's RC Primary dan Our Lady's High (kumpulan satu tahun di belakang rakan bola sepak, kembar  Nicky dan Chris Cadden)  kemudian menghadiri Sekolah Menengah St Ninian, Kirkintilloch, yang mempunyai kerjasama pembangunan dengan Celtic. Dia telah menyatakan harapannya untuk mencontohi mendiang Tommy Gemmell, anggota pasukan Lisbon Lions yang juga dibesarkan di Wishaw (khususnya, Craigneuk) dan bermain dalam posisi yang sama.
Dia maju melalui pelbagai barisan pemuda dan memperoleh reputasi sebagai pemain luas yang boleh dipercayai di kelab skuad pengembangan, baik dalam pertahanan dan serangan. Dia melakukan perjalanan dengan skuad pasukan pertama dalam perjalanan pra-musim ke Finland pada bulan Ogos 2014, dan membuat debut dalam persahabatan menentang Tottenham Hotspur di sana. Walaupun Celtic kalah, Tierney menggambarkan penampilan pertamanya untuk pasukan pertama sebagai "impian menjadi kenyataan". Dia terus bermain dalam skuad pengembangan sepanjang 2014–15, dan pada bulan Oktober 2014 semasa Development League perlawanan menentang  Heart of Midlothian dia menjaringkan gol dari tepi kotak penalti sendiri.
Tempura
Tempura (disebut [tém.pu.ra], 天ぷら tenpura) adalah makanan Jepun berupa makanan laut, sayur-sayuran, atau ulam yang dicelup ke dalam adunan berupa tepung gandum dan kuning telur dicairkan dengan air bersuhu dingin lalu digoreng dengan minyak yang banyak hingga berwarna kuning muda.
Tempura juga bermaksud cara menggoreng yang berbeza dengan furai (istilah bahasa Jepun untuk goreng celup). Bahan makanan yang digoreng secara tempura dicelup ke dalam adunan tempura, sedangkan bahan makanan yang digoreng secara celup dibungkus secara berurutan dengan tepung gandum, pukulan telur, dan tepung jagung.
Minyak goreng yang digunakan untuk menggoreng tempura sebaiknya minyak goreng yang bersih dan belum digunakan untuk menggoreng bahan makanan lain. Di restoran kelas atasan yang menyediakan menu tempura, campuran minyak wijen yang harganya mahal dan minyak biji kapas sering dipakai untuk menggoreng tempura. Minyak bunga Camellia yang digunakan pemain Sumo sebagai minyak rambut juga digunakan di beberapa restoran mahal untuk menggoreng tempura.
Minyak goreng yang dipakai untuk menggoreng tempura sering disebut minyak tempura (天ぷら油) yang merupakan sebutan untuk berbagai jenis minyak goreng seperti minyak canola, minyak selada, dan minyak bunga matahari.
Adunan tempura
Dalam bahasa Jepun, adunan tempura disebut koromo (衣) kerana seperti "baju" yang membungkus bahan makanan. Adunan tempura dibuat daripada campuran tepung gandum berprotein rendah yang sudah disejukkan terlebih dulu, telur ayam yang dipukul, dan air ais). Semua bahan digaul dengan penyepit sehingga masih ada gumpalan-gumpalan tepung. Tepung gandum yang digaul hingga sebati akan membuat adunan menjadi keras dan hasil gorengan tidak bagus.
Tempura yang dibuat di rumah biasanya menggunakan tepung tempura iaitu adunan tepung gandum dicampurkan dengan serbuk telur serta juga bahan-bahan kimia lain seperti soda bikarbonat dan serbuk penaik agar hasil gorengan menjadi garing dan tidak keras.
Semua jenis bahan makanan boleh dijadikan tempura. Pada umumnya suhu, minyak sewaktu menggoreng adalah sekitar 160 sampai 170 darjah dengan waktu menggoreng yang singkat. Suhu yang agak rendah digunakan sewaktu menggoreng sayur-sayuran dan makanan laut seperti kerang yang mudah menjadi keras pada suhu tinggi. Suhu tinggi digunakan untuk menggoreng udang, sotong, dan ikan hingga adunan tempura berubah warna.
Hirisan daging ayam, pelbagai jenis daun dari tanaman liar yang dapat dimakan, dan bahan makanan seperti chikuwa juga sering dijadikan tempura. Hirisan tipis daging babi yang digoreng secara tempura disebut Tonpura.
Penyajian
Tempura biasanya dinikmati dengan sos yang disebut Tentsuyu yang ditambah parutan lobak atau parutan halia sebagai penyedap. Tentsuyu dibuat dari campuran katsuobushi, air, mirin dan kicap masin yang dimasak sampai mendidih untuk menguapkan alkohol lalu disaring. Tempura juga sering dinikmati bersama air perahan jeruk, garam dapur, atau campuran garam dapur dengan salah satu bahan sebagai berikut: macha (serbuk teh hijau), serbuk kari, serbuk kulit jeruk Yuzu, atau lada sichuan. Di beberapa daerah di Jepun, tempura juga dimakan bersama kicap masin atau kicap Inggeris (Worcester sauce).
Tempura sering digunakan sebagai lauk yang diletakkan di atas makanan jenis lain. Tempura Donburi (dikenal juga sebagai Tendon) adalah nasi putih di dalam mangkuk yang di atasnya diletakkan tempura lalu disiram sos kental yang disebut tare yang merupakan campuran kicap masin, gula, dan mirin. Masakan Jepun seperti udon dan soba yang di atasnya diletakkan tempura disebut Tempura Udon dan Tempura Soba.
Kakiage adalah salah satu jenis tempura yang merupakan campuran berbagai jenis sayur seperti bawang bombay, daun mitsuba (Cryptotaenia japonica), dan wortel yang digoreng bersama potongan udang atau udang berukuran kecil. Tempura Chazuke (Tencha) adalah sebutan untuk makanan Jepun berupa nasi putih yang di atasnya diletakkan Kakiage, diberi sedikit wasabi kemudian disiram dashi dan air teh hijau.
Sejarah
Tempura bukan makanan asli Jepun. Menurut catatan yang dipercayai, cara menggoreng dengan mencelup makanan dengan adunan tepung diperkenalkan oleh mubaligh Katolik Portugis pada abad ke-16. Ada pendapat yang mengatakan kata "Tempura" berasal daripada tradisi mubaligh Portugis memakan makanan laut pada masa Pra-Paskah yang dalam bahasa Latin disebut ad tempora cuaresmae. Penjelasan lain mengatakan kata "Tempura" berasal dari bahasa Portugis temporas (waktu suci), tempero (barang dapur), templo (kuil), atau tempora yang berasal dari bahasa Sepanyol atau bahasa Itali.
Pada zaman Edo, tempura merupakan makanan rakyat yang dijual di kaki lima dengan harga berpatutan. Tempura yang digoreng dengan minyak goreng yang harganya mahal seperti minyak wijen dan minyak biji kapas kemudian menjadi menu yang disajikan restoran mahal di Tokyo dan Kyoto.
Pada awalnya, tempura adalah sebutan untuk masakan daerah Kyushu dan Okinawa yang digoreng dengan minyak goreng yang didatangkan dari luar Jepun. Sejak zaman dulu sebenarnya di Jepun sudah dikenal gorengan dari adunan ikan yang dilumatkan bercampur tepung yang disebut Satsuma-age. Tempura berupa gorengan makanan laut dan sayur-sayuran seperti yang terkenal kini baru bermula sejak zaman Edo.
Tempura yang hanya terdiri dari sayur-sayuran disebut Shojin-age. Pada zaman Edo, terdapat 2 jenis tempura berdasarkan bahagian telur yang dipakai untuk adonan tepung, yaitu Kinpura (kuning telur saja) dan Ginpura (putih telur saja). Sebahagian kecil penjual tempura yang kuat memegang tradisi masih mempertahankan kedua-dua jenis tempura ini.
Masakan Cina juga mengenal sejenis tempura yang ditulis menggunakan aksara Cina 軟炸 di depan nama bahan makanan, misalnya "軟炸蝦仁" untuk tempura udang.
Terier rubah mainan
Terier rubah mainan (toy fox terrier) atau terier mainan Amerika (American toy terrier) ialah satu baka anjing terier kecil, terus diturunkan daripada terier rubah yang lebih besar tetapi dianggap sebagai baka terpisah.
Pontboset
Pontboset merupakan sebuah bandar dan comune di Lembah Aosta wilayah barat-laut Itali.
Serqin
Serqin merupakan sebuah kawasan yang terletak di Iran.
Bad Hersfeld
Bad Hersfeld merupakan sebuah bandar terletak di munisipaliti Hersfeld-Rotenburg, Hesse, Jerman.
Kampung Banggol Terus
Kampung Banggol Terus merupakan sebuah kampung yang terletak di Pendang, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Banggol Terus, Pendang, Kedah adalah 06700.
Orang Jawa
Suku Jawa (bahasa Jawa ngoko: ꦮꦺꦴꦁꦗꦮ/  wong Jawa, krama: ꦠꦶꦪꦁꦗꦮꦶ/  tiyang Jawi) adalah suku yang terbesar di Indonesia, dengan jumlahnya di sekitar 112 juta. Mereka berasal dari pulau Jawa dan menghuni khususnya di provinsi Jawa Tengah Yogyakarta serta Jawa Timur tetapi di provinsi Jawa Barat, Banten dan tentu sahaja di Jakarta, mereka juga banyak ditemukan.
Bahasa
Sebahagian besar suku bangsa Jawa menuturkan bahasa Jawa sebagai bahasa percakapan harian. Sebuah tinjauan pendapat yang dijalankan oleh Majalah Tempo pada awal dekad 1990-an menunjukkan bahawa hanya sekitar 12% daripada orang-orang Jawa menggunakan bahasa Indonesia sebagai bahasa pertuturan harian. Sekitar 18% menggunakan campuran bahasa Jawa dan bahasa Indonesia, dengan yang lain menuturkan bahasa Jawa sebagai bahasa utama mereka.
Keturunan-keturunan masyarakat Jawa berpendapat bahawa bahasa Jawa adalah bahasa yang sangat sopan dan mereka, khususnya orang-orang yang lebih tua, menghargai orang-orang yang menuturkan bahasa mereka. Bahasa Jawa juga sangat mempunyai erti yang luas.
Kepercayaan
Sebahagian besar orang Jawa menganuti agama Islam￼￼. Majoriti orang Jawa beragama Islam (97.17%). Sebilangan kecil menganuti agama Kristian (2.56%), Protestan (1.59%) dan Katolik (0.97%), termasuknya di kawasan luar bandar, dengan penganut agama Hindu (0.16%) dan Buddha (0.1%) juga ditemukan di kalangan masyarakat Jawa. Terdapat juga agama kepercayaan suku Jawa yang disebut sebagai agama Kejawen. Kepercayaan ini pada dasarnya berdasarkan kepercayaan animisme dengan pengaruh agama Hindu-Buddha yang kuat. Masyarakat Jawa terkenal kerana sifat asimilasi kepercayaannya, dengan semua budaya luar diserap dan ditafsirkan mengikut nilai-nilai Jawa sehingga kepercayaan seseorang kadang kalanya menjadi kabur.
Pekerjaan
Di Indonesia, orang Jawa biasanya ditemukan dalam semua bidang, khususnya dalam perkhidmatan awam dan tentera. Secara tradisi, kebanyakan orang Jawa adalah petani. Ini adalah sebabkan oleh tanah gunung berapi yang subur di Jawa. Walaupun terdapat juga banyak usahawan Indonesia yang berjaya yang berasal daripada suku Jawa orang Jawa tidak begitu menonjol dalam bidang perniagaan dan perindustrian. Disamping itu orang-orang Jawa terkenal sebagai pekerja keras dan ulet terlihat dari kebanyakan pekerja-pekerja proyek pembangunan berasal dari orang-orang yang bersuku Jawa.
Kesenian
Orang Jawa terkenal kerana kebudayaan seni yang sebahagian besarnya dipengaruhi oleh agama Hindu-Buddha, iaitu pementasan wayang. Repertoir cerita wayang atau lakonan sebahagian besarnya berdasarkan roman kesateriaan Ramayana dan Mahabharata. Walaupun demikian, terdapat juga pengaruh Islam serta Dunia Barat.
Stereotaip orang Jawa
Orang Jawa terkenal sebagai suku bangsa yang sopan dan halus, tetapi mereka juga terkenal sebagai suatu suku bangsa yang tertutup dan tidak mahu terus terang. Sifat ini konon berdasarkan sifat orang Jawa yang ingin memeliharakan keharmonian atau keserasian dan menghindari pertikaian. Oleh itu, mereka cenderung diam sahaja dan tidak membantah apabila tertimbulnya percanggahan pendapat.
Cara bercakap orang Jawa juga sangat halus dan pelan, mereka memiliki sifat tenang dan humble. Selain itu, orang Jawa juga tidak mudah marah kerana oleh sifat turun-temurun yang dimiliki orang Jawa sejak dahulu. Tetapi beza dengan orang Jawa Timur, mereka sedikit lebih agresif daripada orang Jawa tengah terutamanya orang Solo dan Jogja yang sangat sopan dan lembut.
Olšany (Daerah Klatovy)
Olšany merupakan sebuah kampung dan kawasan perbandaran yang terletak di daerah Klatovy, wilayah Plzeň, Republik Czech.
Saint-Chély-d'Aubrac
Saint-Chély-d'Aubrac ialah komun di jabatan di Aveyron selatan Perancis.
Nuzéjouls
Nuzéjouls ialah komun di jabatan Lot di bahagian Midi-Pyrénées, barat daya Perancis.
Sungai Burung, Pulau Pinang
Sungai Burung merupakan sungai kecil terletak berhampiran dengan Balik Pulau, Pulau Pinang, Malaysia. Airnya mengalir ke Selat Melaka.
Lam Geu Eu, Peukan Bada, Aceh Besar
Lam Geu Eu merupakan sebuah gampong yang terletak di kecamatan Peukan Bada, Kabupaten Aceh Besar, Aceh, Indonesia.
Surf and turf
Surf and turf atau Surf 'n' Turf ialah hidangan yang terdiri daripada stik, makanan laut, dan daging, biasanya Scampi, dengan ekor udang karang Amerika atau udang halus (biasanya digril atau disalut dengan serbuk roti lalu digoreng). Ia merupakan hidangan utama yang amat sangat popular di pub British dan restoran stik Amerika Utara.
Istilah itu berasal dari pantai Atlantik di Amerika Utara. Penggunaan terterbitnya yang terawal adalah dalam sebuah iklan Halaman Kuning Buffalo, New York pada 1967 yang menonjolkan sebuah restoran yang dikenali sebagai Michael's House of Steaks. Jane dan Michael Stern mendakwa bahawa Surf and turf dihidangkan atas nama tersebut di restoran SkyCity yang terletak di menara Space Needle, Seattle, semasa Pameran Perdagangan Sedunia 1962.
Dalam Encyclopedia of Bad Taste yang diterbitkan oleh Stern, Surf 'n' Turf merupakan contoh unggul kepada masakan kitsch: "yang penting... adalah untuk memaksimumkan keborosan hedonis" dengan memesan dua makanan yang paling mahal di dalam menu; iaitu, menu itu dipandukan bukan oleh kepentingan estetik tetapi semata-mata untuk menampilkan tonjolan yang menjolok mata.
Ekosistem
Ekosistem merupakan interaksi atau hubung kait antara benda hidup dengan benda bukan hidup dalam alam semula jadi.
Terminologi dan konsep
Terminologi eksosistem (ecosystem) dikatakan digunakan oleh Roy Clapham pada tahun 1930 untuk menerangkan komponen-komponen fizikal dan biologi alam sekitar yang berhubung kait antara satu sama lain sebagai satu unit. Arthur Tansely, seorang ahli ekologi kemudian memberi definisi yang lebih mendalam tentang ekosistem, "Seluruh sistem termasuk organisma kompleks dan faktor-faktor fizikal merupakan alam sekitar".
Konsep ekosistem merujuk kepada interaksi hidupan dengan unsur-unsur yang merupakan asas kepada alam dalam hubungan yang saling berkait rapat. Eugene Odum, salah seorang pengasas pengajian ekologi sains berpendapat, "Mana-mana unit atau organisma dalam komuniti yang berinteraksi dalam alam fizkal akan menghasilkan satu kitaran tenaga yang jelas menerangkan struktur tropik (trophic structure), biodiversiti dan kitaran hidupan".
Ekosistem boleh dikaji dan dibahagikan kepada skop yang luas serta menerangkan situasi hubung kait antara hidupan dengan alam semula jadi.
Kepeminatan
Kepeminatan atau kepenggemaran (fandom) merupakan sejenis istilah yang digunakan untuk merujuk kepada sebahagian budaya yang terdiri daripada lingkungan para peminat atau penggemar yang dikategorikan oleh suatu perasaan simpati dan akrab dengan orang lain yang berkongsi minat yang sama. Lingkungan sebegini boleh mengembang dan bertumpu kepada mana-mana bidang dalam minat atau kegiatan kehidupan manusia. Subjek para peminat ini boleh dijelaskan secara kecil lagi, yang bertumpu kepada sesuatu seperti seorang selebriti; ataupun meliputi sebuah hobi, genre atau fesyen tertentu.
Kepeminatan boleh juga digunakan merujuk luas kepada sebuah rangkaian sosial yang berkait rapat dengan kepeminatan orang-orang persendirian yang mana kebanyakan daripada mereka bertindih antara satu sama lain. Meskipun istilah ini kini digunakan untuk merujuk kepada sekumpulan manusia yang dipersonakan oleh mana-mana subjek, istilah ini memiliki asal-usulnya daripada para individu yang mempunyai semangat menghargai sukan. Oxford English Dictionary mengenal pasti penggunaan istilah fandom digunakan sejak tahun 1903 lagi yang mana rujukan-rujukannya yang direkodkan merujuk kepada kepeminatan sukan.
Francais dan siri cereka
Media bercabang dari mekarnya genre cereka sains pada awal 1970-an seperti Star Trek dan The Man from U.N.C.L.E. di mana ia sering bertumpu kepada membincangkan hubungan antara watak-watak dalam media tersebut. Para peminat ini akan terdorong menciptakan produk kreatif seperti karya seni dan cerita rekaan sambil juga menumpu kepada perbincangan kritis mengenai karya-karya ditonton atau dibaca.
Anime dan manga
Kepeminatan anime dan manga dimulai tahun 1970-an di Jepun. Lingkungan ini juga mulai muncul di Amerika Syarikat hasil percabangan daripada minat terhadap cereka sains di mana manga meliputi genre ini turut dibawa para peminat ke sidang berkenaan. Dorongan sama turut dilakukan mendorong mempopularkan anime di negara Barat tersebut sebelum media sebegini mula diberikan pelesenan untuk disiarkan di TV sana di mana peminat yang ingin menonton anime lain akan mengedarkan salinan filem anime disarikatakan sendiri untuk dikongsi dengan sesama rakan seminat.
Subbudaya lain
Furry merujuk pada kepeminatan terhadap watak haiwan antropomorfik fiktif dengan keperibadian dan sifat manusia. Konsep ini mula digambarkan pada tahun 1980-an ketika sebuah gambar karakter dari Albedo Anthropomorphics karya Steve Allaci menuai pembicaraan mengenai karakter antropomorfik dalam novel fiksi ilmiah, yang pada akhirnya menciptakan kelompok diskusi yang bertemu di konvensi cereka sains dan komik.
Teluk Dwalin
Teluk Dwalin merupakan sebuah teluk kecil yang terletak berhampiran dengan Balik Pulau, Pulau Pinang, Malaysia. Pantainya boleh dimajukan sebagai kawasan perlancongan di Pulau Pinang.
Saint-Christophe-Vallon
Saint-Christophe-Vallon ialah komun di jabatan di Aveyron selatan Perancis.
Teluk Gemuruh
Teluk Gemuruh merupakan sebuah teluk kecil yang terletak berhampiran dengan Balik Pulau, Pulau Pinang, Malaysia. Pantainya boleh dimajukan sebagai kawasan perlancongan di Pulau Pinang.
Pulau Betung
Pulau Betung merupakan sebuah pekan berhampiran dengan Balik Pulau, Pulau Pinang, Malaysia.
Bellegarde-Sainte-Marie
Bellegarde-Sainte-Marie ialah komun di jabatan Haute-Garonne di Perancis.
Helsingør
Helsingør lebih dikenali sebagai Elsinore pada negara-negara Inggeris, adalah merupakan sebuah bandar pada kerusi perbandaran Helsingør di pantai timur laut pulau Zealand pada timur Denmark. Helsingør mempunyai populasi seramai 46,300 (1 Januari 2012) termasuk selatan kawasan bandar Snekkersten dan Espergærde.
Bélesta-en-Lauragais
Bélesta-en-Lauragais ialah komun di jabatan Haute-Garonne di Perancis.
Lam Hasan, Peukan Bada, Aceh Besar
Lam Hasan merupakan sebuah gampong yang terletak di kecamatan Peukan Bada, Kabupaten Aceh Besar, Aceh, Indonesia.
Lhota (Daerah Přerov)
Lhota merupakan sebuah kampung dan kawasan perbandaran yang terletak di daerah Přerov, wilayah Olomouc, Republik Czech.
Lhota terletak kira-kira 13 km utara-timur Přerov, 29 km timur Olomouc, dan 239 km timur Prague.
Lam Isek, Peukan Bada, Aceh Besar
Lam Isek merupakan sebuah gampong yang terletak di kecamatan Peukan Bada, Kabupaten Aceh Besar, Aceh, Indonesia.
S Untuk….
Buku S Untuk…. dikarang oleh dan diterbitkan pada 29-Mar-2010 dengan harga Malaysia Barat RM14.50/Malaysia Timur RM16.50(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN13 978-967-369-001-5.
Seyyed Boneh
Seyyed Boneh merupakan sebuah kawasan yang terletak di Iran.
Pontey
Pontey merupakan sebuah bandar dan comune di Lembah Aosta wilayah barat-laut Itali.
Saint-Côme-d'Olt
Saint-Côme-d'Olt ialah komun di jabatan di Aveyron selatan Perancis.
SkyCity
SkyCity yang pada asalnya dikenali sebagai "Eye of the Needle" ialah restoran berputar yang terletak di tingkat teratas menara Space Needle di Seattle, Washington. Ia menonjolkan ruang makan berbentuk cecincin selebar 14 kaki yang menampung petak-petak makan, selain daripada meja dan kerusi terbuka.
Lantai restoran ini berputar di atas sebuah sistem landasan dan roda yang lebih kurang 125 tan beratnya pada kadar satu putaran setiap 47 minit. Reka bentuk lantai putar itu amat sangat persis dan seimbang sehingga hanya memerlukan sebuah motor tunggal 1½ kuasa kuda.
SkyCity menghidangkan masakan Barat Laut Pasifik yang menonjolkan makanan laut tempatan, stik, ayam, dan makanan vegetarian. Restoran itu yang mengamalkan tatapakaian kasual dianggap sebagai salah satu restoran istimewa. Tempat duduknya disusun supaya setiap meja mempunyai pemandangan wilayah metropolitan Seattle yang tidak terhalang.
K League
K League (Hangul: K리그 harfiah: "Liga K") atau dikenali sebagai Liga Bola Sepak Profesional Korea merupakan sebuah liga bola sepak profesional di Korea Selatan terbahagi kepada dua divisyen; divisyen 1 Liga K Klasik (Bahasa Inggeris: K League Classic) dan divisyen 2 Liga K Cabaran (Bahasa Inggeris: K League Challenge).
Sejarah
Liga K ditubuhkan pada tahun 1983 sebagai Liga Super Korea terdapat lima pasukan ketika itu. Lima pasukan dimaksukan ialah Hallelujah FC, Yukong Elephants, POSCO Dolphins, Daewoo Royals, Kookmin Bank FC. Hallelujah FC memenangi gelaran pertama membezakan satu mata di hadapan pencabar dekat ketika itu iaitu Daewoo Royals.
Pada tahun 1998, liga bola sepak Korea telah diperbaharui dan dinamakan semula sebagai Liga K. (Liga K adalah ortografi rasmi pada tahun 2012) Sejak kewujudannya, liga telah berkembang daripada 5 sehingga 16 buah kelab menyertainya. Daripada 5 kelab yang julung kali diadakan, hanya Yukong Elephants, POSCO Dolphins, dan Daewoo Royals kekal dalam Liga K; Kookmin Bank FC digugurkan daripada liga pada akhir tahun 1984, dan Hallelujah FC diikuti musim seterusnya.
Pada tahun 2013, Liga K memperkenalkan sistem divisyen. Divisyen 1 Liga K Klasik dan divisyen 2 Liga K Cabaran. Liga K Klasik mempunyai 12 pasukan dan Liga K Cabaran mempunyai 11 pasukan Beginning with the 2018 season, both divisions were renamed the K League 1 and the K League 2 respectively.
Alex Zanardi
Alessandro "Alex" Zanardi (lahir 23 Oktober 1966) ialah seorang pemandu kereta lumba dari Itali dan pelumba basikal paralimpik.
Mezihoří (Daerah Klatovy)
Mezihoří merupakan sebuah kampung dan kawasan perbandaran yang terletak di daerah Klatovy, wilayah Plzeň, Republik Czech.
Serangan Paris November 2015
Serangan Paris November 2015 (Tulisan Jawi: سراڠن ڤاريس نوۏيمبر 2015) merupakan satu siri tembakan rambang yang disasarkan terhadap orang ramai dan serangan berani mati berlaku pada petang 13 November 2015 di Paris dan Saint-Denis, Perancis. Bermula pada 21:16 CET, tiga letupan berasingan dan enam tembakan besar-besaran berlaku, termasuk pengeboman berhampiran Stade de France di pinggir bandar utara Saint-Denis. 130 orang disahkan dibunuh, termasuk 129 orang di dalam teater. Polis Perancis melaporkan bahawa dua pengebom berani mati mungkin terlibat serangan ini.
Dalam siaran rasmi pukul 23:58 CET, Presiden Perancis François Hollande mengumumkan keadaan darurat, penutupan sempadan dan berkabung di seluruh Perancis selama tiga hari.
Latar belakang
Sejak 19 September 2014, Perancis terlibat dalam operasi di Iraq dan Syria yang dikenali dengan nama kod Operasi Chammal. Perancis menyerang sasaran pertamanya pada bulan Oktober 2015.
Perancis berada dalam keadaan berjaga-jaga dengan ancaman pengganas sejak kejadian tembak-menembak Charlie Hebdo pada awal Januari 2015 dan kejadian berkaitan lain semasa Serangan Île-de-France Januari 2015. Perancis turut meningkatkan keselamatan kerana Persidangan Perubahan Iklim PBB 2015 dijadualkan akan diadakan di Paris pada 30 November hingga 11 Disember 2015, dan telah mengadakan semula pemeriksaan sempadan pada minggu sebelum serangan berlaku.
Kejadian tembak-menembak Charlie Hebdo pada Januari 2015 berlaku di Daerah 11 kota raya Paris, di mana terletaknya panggung Bataclan.
Kumpulan Negara Islam (IS) dan cawangannya telah mengaku bertanggungjawab ke atas beberapa serangan maut dalam minggu-minggu yang membawa kepada serangan ini. Pada 12 November 2015, pengeboman berani mati berkembar berlaku di Beirut, Lubnan, membunuh seramai 43 orang. Pada 31 Oktober 2015, Penerbangan 9268 Metrojet yang membawa kebanyakannya penumpang Rusia terhempas di Sinai di Mesir. IS cawangan Sinai mengaku bertanggungjawab.
Serangan berasingan
Tujuh serangan berasingan telah berlaku, terdiri daripada enam penembakan dan tiga letupan. Letupan terjadi berhampiran Stade de France, sementara penembakan dilaporkan terjadi di sekitar jalan Rue Alibert, Rue de la Fontaine-au-Roi, Rue de Charonne, panggung Bataclan di Boulevard Voltaire, Avenue de la République, dan Boulevard Beaumarchais.
Letupan di Stade de France
Tiga letupan berlaku berdekatan dengan stadium sukan nasional Perancis, Stade de France, di pinggir bandar Saint-Denis, mengakibatkan sekurang-kurangnya lima kematian. Letupan-letupan ini terjadi pada 21:16, 21:30, dan 21:53.
SAGA EMPAYAR KRISTAL: ARMADA AZUR
Buku SAGA EMPAYAR KRISTAL: ARMADA AZUR dikarang oleh dan diterbitkan pada 23-Mar-2009 dengan harga Malaysia Barat RM18/Malaysia Timur RM20(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN13 978-967-5136-28-3.
Serangan Paris November 2015
Rue Bichat dan Rue Alibert
Serangan-serangan pertama terjadi di jalan Rue Bichat dan jalan Rue Alibert, dekat Terusan Saint-Martin di daerah ke-10. Para pengganas telah menembak orang ramai yang berada di luar Le Carillon, sebuah bar kafe, pada sekitar 21:20 CET.
Rue de la Fontaine-au-Roi
Pada jam 21:32, seorang lelaki bersenjatakan mesingan telah melepaskan tembakan di luar Café Bonne Bière, berhampiran dengan restoran Itali La Casa Nostra, di rue de la Fontaine-au-Roi di selatan rue Bichat. Pendakwaraya Paris memaklumkan bahawa lima orang telah terbunuh manakala lapan lagi cedera.Seorang saksi melaporkan bahawa beliau telah melihat seorang lelaki bersenjata melepaskan tembakan singkat beberapa kali.
Dalang
Presiden François Hollande mengumumkan pada 14 November bahawa serangan-serangan ini telah dirancang di Syria, diatur di Belgium dan dilaksanakan di Perancis oleh IS dengan bantuan dari dalam negara. Pasport-pasport Syria dan Mesir dilaporkan telah ditemui berhampiran dengan mayat para pelaku di dua tempat yang diserang.
Pendakwaraya Paris, François Molins telah mengesahkan bahawa lapan penyerang yang dikenali telah terbunuh, namun pihak berkuasa masih mencari penembak-penembak yang menyerang restoran. Omar Ismail Mostefai, 29, warganegara Perancis dikenal pasti sebagai penyerang pertama. Ahmed Almuhamed, 25 pula dikenali pasti sebagai penyerang kedua. Kedua-dua mereka memasuki Perancis pada akhir bulan Oktober 2015 sebagai pelarian Syria melalui Greece. Penyerang lain yang telah dikenalpasti ialah Bilal Hadfi,Brahim Abdeslam, Ahmad Al Mohammad Idlib, warganegara Syria dan Samy Amimour, 28, warganegara Perancis. Salah Abdeslam, 26 pula merupakan suspek utama yang masih hidup dan masih dicari.
Mangsa
Sebanyak 153 orang terkorban di dalam serangan ini, dengan 433 yang lain tercedera.
Kecaman
Pemimpin-pemimpin negara di seluruh dunia mengecam serangan ini. Pemimpin politik di Malaysia    turut menyatakan pendirian bersolidariti dan bersimpati terhadap serangan tersebut, termasuk Perdana Menteri Malaysia, Datuk Seri Najib Tun Razak dan Ketua Pembangkang, Datuk Seri Dr Wan Azizah Wan Ismail. Pemimpin agama seperti Imam Besar Al-Azhar,Sheikh Al Azhar Ahmed al-Tayyeb, persatuan agama di Perancis dan Hamas turut mengeluarkan kenyataan yang senada.
Tangkapan
Polis Belgium menahan tujuh suspek di Paris dan 16 lagi di Brussels. Polis Jerman pula telah menahan lima orang suspek setakat ini. Polis UK menahan seorang pemuda kerana mengeluarkan kenyataan yang menyokong serangan ini di media sosial.
Dianatara 15 dan 16 November 2015,Polis Taktikal Perancis telah menyerbu lebih 200 lokasi di belah selatan dan utara Perancis, dengan 23 orang suspek ditahan dan senjata dirampas.104 orang suspek yang lain pula telah diarahkan untuk menjalani tahanan rumah. Didalam satu serbuan di Saint-Denis untuk mencari Abdelhamid Abaaoud, tiga orang suspek telah terbunuh (termasuk seorang wanita yang meletupkan dirinya sendiri dengan menggunakan suicide vest).Tujuh orang yang lain telah ditahan. Abdelhamid Abaaoud,25, penyerang kedua telah disahkan sebagai salah seorang yang terbunuh ketika serbuan tersebut.
Serangan terhadap IS
Pada hari selepas serangan, sebuah pesawat pejuang Perancis menyerang sebuah kubu IS di Raqa dengan menggugurkan lebih 20 bom sebagai tindak balas terhadap serangan itu. Serangan melibatkan 10 buah pesawat pejuang, pesawat berlepas dari Emiriah Arab Bersatu (UAE) dan Jordan. Sebanyak 20 butir bom dilepaskan dalam serangan itu.
Solidariti
Upacara menyalakan lilin oleh warganegara Perancis telah dilakukan di Dataran Trafalgar pada sebelah malam,sehari selepas serangan. Beberapa mercu tanda kebangaan negara diterangi cahaya bendera Perancis,sebagai tanda berkabung. Kedutaan Malaysia di Perancis telah mengadakan upacara bertafakur selama seminit,tiga hari selepas serangan ini.
Upacara rasmi mengenang mangsa serangan telah dilakukan di Muzium Tentera Les Invalides, dua minggu selepas serangan di Paris.
Islamofobia
Sebuah kumpulan berhaluan kanan telah menganggu tunjuk perasaan aman di bandar Lille dengan membawa sepanduk anti-Islam manakala di Britain, jenayah anti-Muslim meningkat secara mendadak.
Bellesserre
Bellesserre ialah komun di jabatan Haute-Garonne di Perancis.
Filogenetik
Dalam bidang biologi, filogenetik merupakan kajian hubungan evolusi antara kumpulan organisma (cth. spesies, populasi), yang ditemui melalui matriks data penjujukan molekul dan data morfologi. Istilah filogenetik berasal dari bahasa Yunani iaitu phylé (φυλή) atau phylon (φῦλον) yang bermaksud "suku", "puak", "kaum" dan genesis (γένεσις) "punca", "asal", "kelahiran" dalam bentuk kata sifat genetikós (γενετικός). Hasil kajian filogenetik ialah hipotesis tentang sejarah evolusi kumpulan taksonomi, iaitu filogeni.
Evolusi merupakan satu proses yang bercabang, yang mana populasi mengalami perubahan sepanjang zaman dan boleh berpecah kepada cabang-cabang, saling berkacuk atau pupus. Ini boleh digambarkan dalam salasilah filogenetik iaitu hipotesis turutan peristiwa evolusi yang diandaikan.
Taksonomi, iaitu pengelasan, pengenalpastian dan penamaan organisma, lazimnya banyak menerima maklumat dari filogenetik, tetapi tetap jauh berbeza dari segi perkaedahan dan logik. Sejauh mana taksonomi bergantung pada filogeni adalah berbeza mengikut aliran taksonomi: taksonomi berangka mengabaikan filogeni sama sekali, sebaliknya cuba menerangkan keserupaan sesama organisma; sistematik filogenetik cuba menerangkan filogeni dalam pengelasannya tanpa menyingkirkan maklumat; taksonomi evolusi pula cuba mencari kompromi antara taksonomi berangka dan sistematik filogenetik untuk menerangkan peringkat-peringkat evolusi.
Lam Keumok, Peukan Bada, Aceh Besar
Lam Keumok merupakan sebuah gampong yang terletak di kecamatan Peukan Bada, Kabupaten Aceh Besar, Aceh, Indonesia.
Saint-Cyprien-sur-Dourdou
Saint-Cyprien-sur-Dourdou ialah komun di jabatan di Aveyron selatan Perancis.
Sahabat Kole Kacang
Buku Sahabat Kole Kacang dikarang oleh dan diterbitkan pada 1-Januari-2006 dengan harga Malaysia Barat RM13.00/Malaysia Timur RM16.00(2010). Ia diterbitkan oleh PTS Publications & Distributors Sdn Bhd dalam bahasa Melayu dengan nombor ISBN10 983-3357-32-6 /ISBN13 9.7898333573e+012.
Lhotka (Daerah Přerov)
Lhotka merupakan sebuah kampung dan kawasan perbandaran yang terletak di daerah Přerov, wilayah Olomouc, Republik Czech.
Mangunjaya, Tambun Selatan
Mangunjaya merupakan sebuah desa yang terletak dalam (daerah) kecamatan Tambun Selatan, Kabupaten Bekasi, Provinsi Jawa Barat, Indonesia.
Gen Hox
Gen Hox ialah sekumpulan gen berkaitan yang mengawal pelan tubuh embrio sepanjang paksi anterior-posterior (kepala-ekor). Setelah segmen-segmen embrio dibentuk, protein Hox menentukan jenis struktur segmen (cth. kaki, sesungut, dan sayap bari-bari atau tulang rusuk manusia yang tidak seragam) yang akan membentuk pada segmen yang tertentu. Oleh itu, protein Hox memberikan identiti segmen, tetapi tidak membentuk segmen itu sendiri.
Gen-gen Hox ditakrifkan mempunyai sifat-sifat yang berikut:
Kolej Universiti Agrosains Malaysia
Kolej Universiti Agrosains Malaysia (bahasa Inggeris: University College of Agroscience Malaysia atau UCAM; dahulunya dikenali sebagai Kolej RISDA) merupakan sebuah IPTS yang ditubuhkan pada 08 Januari 1999 di bawah Akta Institusi Pengajian Tinggi Swasta 1996. UCAM merupakan sebuah Syarikat Milikan RISDA di bawah Kementerian Pembangunan Luar Bandar (KPLB). Bentuk proto Kolej RISDA adalah Institut Latihan RISDA, yang telah dinaiktarafkan sebagai Kolej RISDA.
Matlamat penubuhan Kolej RISDA adalah supaya anak-anak pekebun kecil di luar bandar turut berpeluang menerima pendidikan tinggi, sekiranya mereka tidak diterima masuk ke IPTA. Pada tahun 2006, Kolej RISDA telah menawarkan program pengajian akademik di peringkat sijil dan juga diploma.
Kolej RISDA telah dinaiktaraf menjadi sebuah kolej universiti yang dikenali sebagai Kolej Universiti Agrosains Malaysia pada 08 Disember 2014.